stanford-oval/wikipedia huggingface dataset:
Jalkapallon II divisioonan kausi 1993
Pohjoislohko

| Joukkue | O | V | T | H | TM | PM | Pst>  |
| --- | --- | --- | --- | --- | --- | --- | --- |
| FC 1991 | 22 | 12 | 5 | 5 | 41 | 21 | 41 |
| Bollklubben IFK | 22 | 10 | 7 | 5 | 30 | 24 | 37 |
| SantaClaus | 22 | 10 | 6 | 6 | 37 | 18 | 36 |
| Oulun Palloseura | 22 | 9 | 7 | 6 | 34 | 21 | 34 |
| Gamlakarleby Bollklubb | 22 | 9 | 7 | 6 | 31 | 30 | 34 |
| IF Kraft, Närpiö | 22 | 8 | 7 | 7 | 27 | 25 | 31 |
| Varkauden Työväen Palloilijat | 22 | 8 | 6 | 8 | 30 | 33 | 30 |
| Kemin Pallotoverit -85 | 22 | 6 | 10 | 6 | 35 | 31 | 28 |
| Kings Soccer Club, Kuopio | 22 | 6 | 7 | 9 | 22 | 31 | 25 |
| Joensuun Pallo | 22 | 6 | 6 | 10 | 23 | 35 | 24 |
| Pallo-Haukat, Nilsiä | 22 | 5 | 6 | 11 | 37 | 49 | 21 |
| Kajaanin Palloilijat | 22 | 4 | 4 | 11 | 20 | 49 | 16 |
Virtua Tennis 2009

| Virtua Tennis 2009 |
| --- | --- |

Kehittäjä:  Sumo Digital
Julkaisija:  Sega
Jakelija:  Nintendo eShop, App Store ja Steam
Pelisarja:  Virtua Tennis
Julkaistu:  PlayStation 3, Xbox 360   EU 28. toukokuuta 2009 AUS 29. toukokuuta 2009 NA 9. kesäkuuta 2009 JP 25. maaliskuuta 2010 Wii  NA 9. kesäkuuta 2009 EU 19. kesäkuuta 2009 AUS 19. kesäkuuta 2009 PC  EU 3. heinäkuuta 2009 AUS 3. heinäkuuta 2009
Lajityyppi:  Urheilupeli
Pelimuoto:  Yksinpeli, moninpeli
Ikäluokitus:  ESRB: Kaikenikäisille 
Alusta:  Xbox 360, PlayStation 3, Microsoft Windows, Wii
Jakelumuoto:  Digitaalinen lataus
Oheislaite:  Wii MotionPlus (valinnainen)
Lisää peliartikkeleitaVideopelien teemasivulla
Infobox OK  : 
Virtua Tennis 2009 on Segan julkaisema tennispeli. Peli on julkaistu 28. toukokuuta 2009 PlayStation 3:lle, Wii:lle, Windowsille ja Xbox 360:lle.
Peli kuuluu Virtua Tennis -pelisarjaan ja sen edeltäjä on Virtua Tennis 3.
Aiheesta muualla

Virtua Tennis 2009 MobyGamesissa (englanniksi)
Vladislav Druso

Vladislav Druso (s. 3. elokuuta 1968) on keskisarjassa, alemmassa raskaassasarjassa ja raskaassasarjassa otellut tšekkiläinen kiertuemies. Nyrkkeilyn Druso aloitti 20-vuotiaana ja otteli amatöörinä noin 200 ottelua. Druso on toiminut myös potkunyrkkeilijänä voittaen pronssia kahdesti Tšekin kansallisella tasolla. Ammattidebyyttinsä Druso teki vuonna 2001 ollessaan 33-vuotias. Nyrkkeilijänurallaan Druso otteli 34 kertaa, joista hävisi 29. Yrittäessään lopettaa nyrkkeilijänuraa Druso joutui palaamaan takaisin huomatessaan joutuneensa ongelmiin liian vapaa-ajan kanssa. Viimeisen kamppailunsa Druso otteli 18. marraskuuta 2006 mutta hävisi Alexander Frenkelille teknisellä tyrmäyksellä 4. erässä. Sen jälkeen hän lopetti nyrkkeilyn.
Volodymyr Musalimov

| Mitalit> Maa:   Neuvostoliitto.Miesten nyrkkeily. Olympialaiset  | Mitalit> Maa:   Neuvostoliitto.Miesten nyrkkeily. Olympialaiset  | Mitalit> Maa:   Neuvostoliitto.Miesten nyrkkeily. Olympialaiset  | Maa:   Neuvostoliitto> Miesten nyrkkeily. |
| --- | --- | --- | --- |
|  Pronssia | México 1968 | 67 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Bukarest 1969 | 67 kg |  |
Volodymyr Andrijovytš Musalimov (ukr. Володимир Андрійович Мусалімов, ven. Владимир Андреевич Мусалимов, Vladimir Andrejevitš Musalimov, 31. joulukuuta 1944 Moskova, Venäjän SFNT – 3. marraskuuta 2013 Luhansk, Ukraina) oli ukrainalaistaustainen Neuvostoliittoa edustanut nyrkkeilijä ja olympiamitalisti.
67 kilogramman painoluokassa kilpaillut Musalimov saavutti olympiapronssia Méxicossa 1968. Lisäksi hän saavutti EM-pronssia Bukarestissa 1969.
Musalimov kuoli 3. marraskuuta 2013, 68-vuotiaana.
Javadoc

Javadoc on dokumentaation luoja. Javadocin on alun perin kehittänyt Sun Microsystems Java-ohjelmointikielle, jonka nykyään omistaa Oracle Corporation. Javadoc luo API-dokumentaation HTML-muotoon Java-lähdekoodin perusteella. HTML-muotoa käytetään, jotta pystytään käyttämään linkkejä dokumentaatiossa.
Javadoc ei vaikuta ohjelman suorituskykyyn, koska kaikki kommentit poistetaan ohjelmakoodia käännettäessä. Kommentointi ja dokumentaatio parantaa ohjelmakoodin ylläpidettävyyttä.
Tekninen arkkitehtuuri > Javadoc-kommentin rakenne

Javadoc-kommentti eroaa tavallisesta monirivisestä koodissa olevasta kommentista niin, että siinä on yksi tähtimerkki enemmän lähtömerkissä ”/**….*/”. Ensimmäinen kappale on dokumentoitavan metodin kuvaus ja muut kappaleet ovat antavat tarkempaa tietoa metodista. Kappaleita voi merkitä niiden sisällön perusteella. Keskeisimpiä ovat:
”@param” metodin parametrit
”@return” mitä metodi palauttaa
”@throws” mitä mahdollisia virheitä metodi heittää
”@see” hyvä tietää
Tekninen arkkitehtuuri > Javadoc-merkintöjä

Alla olevassa taulukossa on osa saatavilla olevista Javadoc-merkinnöistä:
| Merkintä & parametri | Käyttö |
| --- | --- |
@author Matti Meikäläinen: Kertoo tekijän nimen.
@exception luokka kuvaus @throws luokka kuvaus: Kuvaus mahdollisista poikkeuksista, mitä metodi voi palauttaa.
@deprecated kuvaus: Kuvaus ei käytössä olevasta metodista.
@param nimi kuvaus: Kuvaus metodin parametrista.
@return kuvaus: Kuvaus metodin palauttamasta arvosta.
@see viittaus: Linkki toiseen kohtaan dokumentaatiossa. Luo "See Also" -kohdan dokumentaation loppuun.
{@link viittaus}: Linkki toiseen kohtaan dokumentaatiossa. Luo linkin määriteltyyn kohtaan dokumentaatiossa.
@version versio: Kertoo tiedoston tai julkaisun nykyisen version.
@since versio: Kertoo missä versiossa kyseinen ominaisuus luotiin.
Hyvät tavat > Metodin dokumentointi

Alla oleva esimerkin ensimmäisessä kohdassa (1) kuvaillaan lyhyesti metodin toiminta. Toisessa kohdassa (2) voidaan kuvailla tarkemmin metodin toimintaa useammalla lauseella. Kolmannessa kohdassa (3) käytetään merkintöjä kuvailemaan metodin saamia parametreja. Kommentissa on mahdollista käyttää HTML-muotoiluja, kuten rivinvaihtoa <p>.
/**
 * Lyhyt yhden rivin kuvaus.                           (1)
 * <p>
 * Pidempi kuvaus, jota on mahdollista jakaa useampiin kappaleisiin. (2)
 * <p>
 * Kuvaus viedään HTML koodiin, joten HTML muotoilut ovat mahdollisia,
 * kuten yllä oleva rivinvaihto.
 *
 * @param  Rivin alkumerkintä tarkoittaa parametriä ja tähän ne voi kuvata.   (3)
 * @return Rivin alkumerkintä tarkoittaa metodin palautusta ja arvoja voi kuvailla tähän.
 */
public int metodinNimi (...) {
    // Metodin ohjelmakoodi
}
Hyvät tavat > Muuttujien dokumentointi

Muuttujat dokumentoidaan samalla tyylillä kuin metodit, mutta kohta (3) jätetään pois. Tässä muuttuja sisältää vain lyhyen kuvauksen:
/**
 * Muuttujan kuvaus tähän.
 */
 private int luku = 0;
Useamman muuttujan määrittely yhden Javadoc-kommentin alle ei ole suositeltua. Tämä siitä syystä, että Javadoc lukee jokaisen muuttujan erikseen ja sijoittaa ne luodulle HTML-sivulle erilleen toisistaan dokumentoinnin pysyessä samana.
/**
 * Pisteen vaaka- ja pystyetäisyys (x,y).
 */
 public int x, y;       // VÄLTÄ TÄTÄ
Ylläolevan koodin pohjalta lopputulos näyttäisi seuraavalta:
public int x
Pisteen vaaka- ja pystyetäisyys (x,y).

 public int y
Pisteen vaaka- ja pystyetäisyys (x,y).
On suositeltua määritellä ja dokumentoida muuttujat erikseen selkeyden vuoksi:
/**
 * Pisteen vaakaetäisyys.
 */
 public int x;
 
 /**
  * Pisteen pystyetäisyys.
  */
 public int y;
Hyvät tavat > Esimerkki

Esimerkki Javadoc-dokumentaatiosta:
/**
 * Vahvistaa shakkiliikkeen.
 * 
 * <p>Käytä {@link #teeSiirto(int alkuSarake, int alkuRivi, int loppuSarake, int loppuRivi)} shakkinappulan siirtämiseen.
 * 
 * @param alkuSarake    sarake josta nappula siirtyy
 * @param alkuRivi      rivi josta nappula siirtyy
 * @param loppuSarake   sarake johon nappula siirtyy
 * @param loppuRivi     rivi johon nappula siirtyy
 * @return              tosi, jos siirto on laillinen, muulloin epätosi
 * @since               1.0
 */
 boolean tarkistaSiirto(int alkuSarake, int alkuRivi, int loppuSarake, int loppuRivi) {
     // ...koodi
 }
 
 /**
  * Siirtää shakkinappulaa.
  * 
  * @see java.math.RoundingMode
  */
  void teeSiirto(int alkuSarake, int alkuRivi, int loppuSarake, int loppuRivi) {
      // ...koodi
  }
Vladislav Ardzinba

Vladislav Ardzinba
Vladislav Ardzinba (abhaasiksi Владислав Григори-иҧа Арӡынба ven. Владислав Григорьевич Ардзинба, 14. toukokuuta 1945 – 4. maaliskuuta 2010) oli Abhasian, kansainvälisesti valtaosin tunnustamattoman valtion, ensimmäinen presidentti 26. marraskuuta 1994 – 12. helmikuuta 2005. Presidentin tehtävissä häntä seurasi Sergei Bagapš. Presidenttiyden lisäksi Ardzinba oli Vähän-Aasian kansojen historian ja kulttuurin tutkija sekä Abhasian tiedeakatemian jäsen. Hän oli myös ensimmäisen demokraattisesti valitun Neuvostoliiton kansanedustajain kongressin jäsen.
Jiří Ammer

| Mitalit> Maa:   Tšekkoslovakia.Miesten koripallo.EM-kilpailut  | Mitalit> Maa:   Tšekkoslovakia.Miesten koripallo.EM-kilpailut  | Mitalit> Maa:   Tšekkoslovakia.Miesten koripallo.EM-kilpailut  | Maa:   Tšekkoslovakia> Miesten koripallo. |
| --- | --- | --- | --- |
|  Hopeaa | Suomi 1967 |  |  |
|  Pronssia | Italia 1969 |  |  |
Jiří Ammer (s. 24. maaliskuuta 1942) on Tšekkoslovakiaa edustanut, kilpauransa päättänyt koripalloilija.
Ammer saavutti Tšekkoslovakian miesten maajoukkueessa EM-hopeaa Suomesta 1967 ja EM-pronssia Italiasta 1969. Hän pelasi EM-kilpailuissa myös vuonna 1965 ja MM-kilpailuissa Jugoslaviassa 1970, missä Tšekkoslovakia sijoittui kuudenneksi.
Aiheesta muualla

Profiili FIBA Archive (englanniksi)
Tšekkoslovakian joukkue – Koripallon EM-kilpailut 1967
4 Marek ·
5 Zídek ·
6 Bobrovský ·
7 Mrázek ·
8 Konvička ·
9 Baroch ·
10 Mifka ·
11 Zedníček ·
12 Pištělák ·
13 Ammer ·
14 Tomášek ·
15 Růžička ·
Valmentaja Heger
Tšekkoslovakian joukkue – Koripallon EM-kilpailut 1969
4 Novický ·
5 Zídek ·
6 Konopásek ·
7 Bobrovský ·
8 Konvička ·
9 Baroch ·
10 Mifka ·
11 Zedníček ·
12 Pištělák ·
13 Ammer ·
14 Blažek ·
15 Růžička ·
Valmentaja Ordnung
Jami Hirvonen

Jami Hirvonen (s. 15. lokakuuta 1972 Kouvola) on suomalainen entinen yleisurheilija.
Kouvolan Urheilijoita ja Lappeenrannan Urheilu-Miehiä edustanut Hirvonen voitti pituushypyn Suomen mestaruuden vuonna 1995 Lapualla, jossa hän hyppäsi myös ennätyksensä 765. Vuonna 1997 Hirvonen saavutti SM-hopeaa ja 1998 SM-pronssia 4 × 100 metrin viestijuoksussa Lappeenrannan Urheilu-Miesten joukkueessa.
Volodymyr Mijakovskyi

| Volodymyr Mijakovskyi> Henkilötiedot |
| --- | --- |
Syntynyt: 18. heinäkuuta 1888 Kovel Volynian kuvernementti
Kuollut: 22. maaliskuuta 1972 (83 vuotta) New York, New York, Yhdysvallat
Kansalaisuus:  Ukrainan SNT, Yhdysvallat
Koulutus ja ura
Tutkimusalue:  kirjallisuustiede, historia
Volodymyr Mijakovskyi (ukr. Володимир Міяковський; salanimiä: V. Porskyi, B. Stoh’id, V. Svitlytskyi, V. Varlamov, B. Janivskyi, 18. heinäkuuta 1888 Kovel, Volynian kuvernementti – 22. maaliskuuta 1972 New York, New York, Yhdysvallat) oli ukrainalaissyntyinen yhdysvaltalainen kirjallisuudentutkija, historioitsija ja arkistonhoitaja. Hän oli  Ševtšenkon tieteellisen seuran täysjäsen vuodesta  1947 ja yhdysvaltalaisen Ukrainian Academy of Arts and Sciences (UVAN) täysjäsen vuodesta 1948.
Mijakovskyi opiskeli Kiovan yliopistossa 1906–1907 ja Pietarin yliopistossa (1907–1911, 1912–1913). Valmistuttuaan hän työskenteli opettajana pietarilaisissa kouluissa ja teki tutkimusta valtionarkistossa. Vallankumouksen jälkeen hän kokosi keisarin sensuurihallinnon arkistoista Ukrainaa käsittelevää aineistoa ja julkaisi ne kiovalaisessa aikakauskirjassa Naše mynule. Mijakovskyi muutti joulukuussa 1917 Kiovaan ja toimi siellä pääluetteloijana opetusministeriön arkisto- ja kirjasto-osastolla ja vuodesta 1920 Kiovan vanhojen asiakirjojen keskusarkiston ja arkistohallinnon johtajana. Hän kirjoitti 1920-luvulla artikkeleita useisiin aikakauslehtiin.
Mijakovskyi pidätettiin 1929 ja tuomittiin Ukrainan vapautusliiton (SVU) näytösoikeudenkäynnissä viideksi vuodeksi työleirille Karjalaan, jossa hän toimi tilastoijana. Vapauduttuaan hän toimi 1934–1941 lääketieteellisissä tutkimuslaitoksissa Kiovassa. Saksan miehittäessä Ukrainaa toisen maailmansodan aikana hän yritti uudistaa Kiovan vanhojen asiakirjojen keskusarkistoa. Sodan jälkeen hän oli vuodesta 1945 pakolaisena leirillä Saksassa ja oli perustamassa Ukrainian Academy of Arts and Sciences -järjestöä (UVAN) ja MURia ja oli vuosina 1948–1950 Ukrainalaisen vapaan yliopiston professorina Münchenissä. Hän muutti 1950  New Yorkiin, jossa hän jatkoi  UVANin pääsihteerinä ja perustamansa UVANin arkiston ja museon hoitajana.
Mijakovskyi tutki 1800-luvulla vaikuttaneiden ukrainalaisten kulttuuriliikkeiden historiaa ja 1800-luvun ukrainalaista ja venäläistä kirjallisuutta, etenkin Taras Ševtšenkoa.
Jalkapallon alle 21-vuotiaiden Euroopan-mestaruuskilpailut 2000

Jalkapallon alle 21-vuotiaiden Euroopan-mestaruuskilpailut 2000 olivat järjestyksessään 12:nnet alle 21-vuotiaiden EM-kilpailut. Lopputurnaus pelattiin Slovakiassä 27. toukokuuta – 3. kesäkuuta 2000. Kisapaikkakuntina olivat Bratislava, Trenčín ja Trnava. Loppu- ja pronssiottelu pelattiin Bratislavassa.
Lopputurnaukseen selviytyi karsintalohkojen ja kaksiosaisten neljännesvälierien jälkeen kahdeksan joukkuetta. Ne pelasivat kahdessa alkulohkossa, joista Tšekki ja Italia etenivät lohkovoittajina loppuotteluun sekä Espanja ja Slovakia lohkokakkosina pronssiotteluun. Nämä neljä maata saivat samalla paikan Sydneyn olympialaisiin. Muut EM-lopputurnausjoukkueet olivat Alankomaat, Englanti, Kroatia ja Turkki. Pronssiottelussa Espanja voitti Slovakian 1–0. Loppuottelussa Italia voitti Tšekin 2–1. Andrea Pirlo teki loppuottelussa kaksi maalia ja Tomáš Došek yhden.
Jalkapallon alle 21-vuotiaiden Euroopan-mestaruuskilpailut 2004

Jalkapallon alle 21-vuotiaiden Euroopan-mestaruuskilpailut 2004 olivat järjestyksessään 14:nnet alle 21-vuotiaiden EM-kilpailut. Lopputurnaus pelattiin Saksassa 27. toukokuuta – 8. kesäkuuta 2004. Kisapaikkakuntina olivat Bochum, Mainz, Mannheim ja Oberhausen. Loppuottelu pelattiin Bochumissa.
Lopputurnaukseen selviytyi kahdeksan joukkuetta ja ne pelasivat kahdessa alkulohkossa, joista Italia ja Ruotsi etenivät lohkovoittajina ja Serbia ja Montenegro sekä Portugali lohkokakkosina välieriin. Välierissä Serbia ja Montenegro voitti Ruotsin maalein 6–5 päättyneen rangaistuspotkukilpailun jälkeen varsinaisen peliajan ja jatkoajan päätyttyä maalein 1–1 ja Italia Portugalin 3–1. Loppuottelussa Italia voitti Serbia ja Montenegron 3–0 Daniele De Rossin, Cesare Bovon ja Alberto Gilardinon maaleilla. Loppuottelumaat saivat paikan Ateenan saman vuoden olympialaisiin, ja kolmannesta olympiapaikasta pelattiin pronssiottelu, jossa Portugali voitti jatkoajan jälkeen Ruotsin 3–2.
Lopputurnauksessa pelasivat A-lohkossa Italian sekä Serbia ja Montenegron lisäksi Valko-Venäjä ja Kroatia sekä B-lohkossa Ruotsin ja Portugalin lisäksi Saksa ja Sveitsi. Parhaat maalintekijät olivat neljällä maalillaan Ruotsin Johan Elmander ja Italian Alberto Gilardino.
Viherkultakolibri

| Viherkultakolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Kultakolibrit Polytmus
Laji::  theresiae
Kaksiosainen nimi
 Polytmus theresiae  (da Silva Maia, 1843) 
Katso myös
   Viherkultakolibri Wikispeciesissä   Viherkultakolibri Commonsissa 
Infobox OKNimi-testi OKIUCN-testi OK: 
Viherkultakolibri (Polytmus theresiae) on eteläamerikkalainen kolibri.
Koko ja ulkonäkö

Viherkultakolibrin höyhenpuku on pääosin kimaltavan vihreä, silmää ympäröi valkoinen viiva. Nokka on pitkä, punertava ja kaartuu hieman alaspäin. Lintu on noin 10 cm pitkä. Sen erottaa lähilajista pensaskultakolibrista siitä, että viherkultakolibrin pyrstö on kokonaan vihreä.
Levinneisyys ja elinympäristö

Viherkultakolibria esiintyy laajalla noin 4,6 miljoonan neliökilometrin alueella Etelä-Amerikan pohjoisosassa. Lajin kanta on elinvoimainen.
Viherkultakolibrit elävät trooppisissa metsissä, savannilla ja tulvaniityillä.
Ravinto ja lisääntyminen

Viherkultakolibrien ravintona on kukkien mesi, lähinnä melastomakasveista. Ne napsivat myös hyönteisiä ja muita selkärangattomia. Naaras tekee kupin muotoisen pesän kasvikuiduista, pyöräyttää siihen kaksi munaa ja hautoo niitä kaksi viikkoa. Poikasia ruokitaan kolme, joskus neljäkin viikkoa.
Aiheesta muualla

Kuva (Arkistoitu – Internet Archive)
Vikatikki

| Vikatikki> Green Wing |
| --- | --- |

Tyyli:  Tilannekomedia
Kestoaika:  50-55 minuuttia   erikoisjakso 90 minuuttia
Luoja(t):  Victoria Pile
Pääosissa:  Julian Rhind-Tutt   Stephen Mangan   Tamsin Greig
Alkuperämaa:  Iso-Britannia
Alkuperäiskieli:  englanti
Verkko:   Channel 4  Yle TV1
Esitetty:  3. syyskuuta 2004 – 4. tammikuuta 2007
Tuotantokausia:  2
Jaksoja:  17 + 1
Aiheesta muualla
Virallinen sivusto
IMDb 
Vikatikki (alkup. Green Wing) on brittiläinen sairaalaan sijoittuva komediasarja. Kotimaassaan sitä esitti Channel 4 ja Suomessa Yle TV1. Vikatikki tunnetaan varsinkin kierosta huumorista ja erikoisista hahmoista, ovathan sen tekijät pitkälle samat kuin Ponille kyytiä -sarjassa. Erikoista sarjassa on myös sen jaksojen pituus, joka on noin kaksi kertaa enemmän kuin tyypillisessä tilannekomediassa.
Britanniassa sarjaa esitettiin kahden tuotantokauden ajan 17 jaksoa 3. syyskuuta 2004 - 19. toukokuuta 2006. Sarjan päätti 90-minuuttinen pitkä erikoisjakso, joka esitettiin Britanniassa 4. tammikuuta 2007.
Juoni

Sarja sijoittuu fiktiiviseen East Hamptonin sairaalaan. Potilaita sarjassa ei juurikaan nähdä, vaan juonessa keskitytään pääasiassa päähenkilöiden ihmissuhdeongelmiin. Sarjan alussa sairaalaan saapuu uusi lääkäri Caroline Todd, joka alkaa tutustua sairaalan paikoin absurdiinkin henkilökuntaan. Carolinen läheisimmät työtoverit ovat itseriittoinen puoliksi sveitsiläinen anestesiologi Guillaume "Guy" Secretan sekä rento kirurgi "Mac" Macartney. Lääkäreistä Caroline tutustuu myös Guyn jatkuvasti kiusaamaan kilttiin apulaislääkäriin Martin Deariin ja lastenlääkäri Angela Hunteriin.
Sairaalan toimistopuolella toimii puolestaan erittäin eksentrinen henkilöstön yhteyshenkilö Sue White, joka on pakkomielteisesti rakastunut Maciin. Sairaalan henkilöstöosaston 48-vuotias päällikkö Joanna Clore taas katkeroitunut iästään. Joannalla on myrskyisä suhde radiologi Alan Stahamin kanssa, joka ei nihkeän ja pedanttisen luonteensa vuoksi ole muuten kovin suosittu henkilökunnan keskuudessa. Etenkin Alanin koulutuksessa oleva apulaislääkäri Boyce pyrkii jatkuvasti ärsyttämään häntä erilaisilla käytännön piloilla. Joannan lähimmät alaiset henkilöstöosastolla ovat Rachel, Karen, Kim ja Harriet, jotka lähinnä yrittävät vältellä töiden tekemistä.
Henkilöhahmot > Hoitohenkilökunta

| 0 | 1 | 2 |
| --- | --- | --- |
|  Julian Rhind-Tutt  | … |  Tri. 'Mac' Macartney   |
|  Stephen Mangan  | … |  Tri. Guy Secretan   |
|  Tamsin Greig  | … |  Tri. Caroline Todd   |
|  Mark Heap  | … |  Tri. Alan Statham   |
|  Karl Theobald  | … |  Tri. Martin Dear   |
|  Pippa Haywood  | … |  Joanna Clore   |
|  Oliver Chris  | … |  Boyce   |
|  Michelle Gomez  | … |  Sue White   |
|  Sarah Alexander  | … |  Tri. Angela Hunter   |
Henkilöhahmot > Toimistotyöntekijät

| 0 | 1 | 2 |
| --- | --- | --- |
|  Katie Lyons  | … |  Rachel   |
|  Lucinda Raikes  | … |  Karen Ball   |
|  Sally Bretton  | … |  Kim Alabaster   |
|  Olivia Colman  | … |  Harriet Schulenburg   |
Aiheesta muualla

Viralliset sivut
British Comedy Guide
Viken

Viken voi tarkoittaa ainakin seuraavia:
Vikenin fylke, Norjan lääni, joka syntyi vuoden 2020 lääniuudistuksessa.
Viken, taajama Höganäsin ja Helsingborgin kunnissa, Skånen läänissä, Ruotsissa
Viken, pientaajama Kungsbackan kunnassa, Hallandin läänissä, Ruotsissa
Viken, pientaajama Skellefteån kunnassa, Västerbottenin läänissä, Ruotsissa
Viken, järvi Vaasassa
M/S Viken, suomalainen yhteysalus Paraisilla, Saaristomerellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Viken”, voi hakea sivunnimihaulla, laajalla sivunnimihaulla tai tekstihaulla.
Virtuaaliavustaja

Virtuaaliavustaja on tekoälyyn perustuva ohjelma, joka voi suorittaa erilaisia tehtäviä ja toimintoja, kuten tiedonhakua, viestintää, ajanhallintaa ja muita avustavia tehtäviä. Virtuaaliavustajat ovat yleistyneet monilla eri alustoilla, kuten älypuhelimissa, tietokoneissa, älykaiuttimissa ja muissa laitteissa. Erilaisia virtuaaliavustajia käytetään niin kuluttajien arkipäivässä kuin yrityksissäkin tehostamaan toimintaa ja parantamaan käyttäjäkokemusta.
Historia

Varhaisimpina virtuaaliavustajien esiaskeleina voidaan pitää Bell Labsin vuonna 1952 julkaisemaa Audrey-nimistä automaattista ääniohjattavaa numeroidentunnistuslaitetta. Vuonna 1961 julkaistu IBM Shoebox -ääniohjattu laskin ja Joseph Weizenbaumin vuosina 1964-1966 kehittämä ELIZA, ensimmäinen keskustelurobotti, olivat myös tärkeitä alan kehityksessä. Harpy, äänentunnistusteknologia, joka ymmärsi lauseita ja jolla oli 1000 sanan sanasto, kehitettiin 1970-luvulla Carnegie Mellon -yliopistossa Yhdysvaltain puolustusministeriön ja DARPA:n tuella. Tangora, ääntä tunnistava kirjoituskone, joka oli Shoeboxin päivitys esiteltiin vuonna 1986.
1990-luvulla digitaalinen puheentunnistusteknologia tuli henkilökohtaisten tietokoneiden ominaisuudeksi, ja IBM, Philips ja Lernout & Hauspie kilpailivat asiakkaista. Dragon NaturallySpeaking -ohjelmisto, joka julkaistiin vuonna 1997, pystyi muuntamaan luonnollisen ihmisen puheen dokumenteiksi 100 sanan minuuttivauhdilla. Vuonna 2001 Colloquis lanseerasi SmarterChildin, täysin tekstipohjaisen virtuaaliavustajan alustoilla, kuten AIM ja MSN Messenger.
Siri, ensimmäinen moderni digitaalinen virtuaaliavustaja älypuhelimessa, esiteltiin iPhone 4S:n -ominaisuutena vuonna 2011. Amazon julkaisi Alexan Echo-laitteen ohessa vuonna 2014.
2020-luvulla tekoälypohjaiset järjestelmät, kuten ChatGPT, ovat saavuttaneet suosiota kyeten luomaan ihmisenkaltaisia viestejä tekstipohjaisissa keskusteluissa. Helmikuussa 2020 Microsoft esitteli Turing Natural Language Generation (T-NLG) -teknologian. Marraskuussa 2022 OpenAI julkaisi ChatGPT-keskustelualustan. Helmikuussa 2023 Google lanseerasi kokeellisen palvelun nimeltä "Bard" , joka perustuu sen LaMDA-tekoälyohjelmaan.
Virtuaaliavustajia

Amazon Alexa, Amazon.comin kehittämä ja julkaisema virtuaaliavustaja
Apple Siri, Applen henkilökohtainen virtuaaliavustaja
Cortana, Microsoftin kehittämä henkilökohtainen puheavustaja
ChatGPT
Google Assistant
Vladimir Suhomlinov

Vladimir Suhomlinov vuonna 1912.
Vladimir Aleksandrovitš Suhomlinov (16. elokuuta (J: 4. elokuuta) 1848 Telnig (nyk. Telšiai, Liettua) – 2. helmikuuta 1926 Berliini, Saksa) oli venäläinen kenraali, joka toimi Venäjän keisarikunnan sotaministerinä vuosina 1909–1915. Hän joutui väistymään ensimmäisen maailmansodan ensimmäisen sotavuoden jälkeen Venäjän armeijan kärsimien tappioiden ja materiaalipulan vuoksi.